joelniklaus/EU_Wikipedias huggingface dataset:
Bibliotheca Philosophica

"Bibliotheca Philosophica" on Tallinna Ülikooli Kirjastuses välja antav raamatusari, mis ilmub Bibliotheca alasarjana.

Sarjas ilmuvad ainult eelretsenseeritud tekstid. Sarja esimene raamat anti välja 2018. aastal – selleks sai itaalia filosoofi Giorgio Colli (1917–1979) raamat "Filosoofia sünd".

Sarja ühtse kujunduse maketi autor on disainibüroo Rakett. Valdkondlikku kuuluvust annab edasi värvilahendus, mis järgib ülikooli koduleheküljel kasutatavat värvide jaotust.

Välislingid
 Sari Rahva Raamatus

Tallinna Ülikooli Kirjastuse raamatusarjad
Kivimäe saun

Kivimäe saun oli avalik linnasaun Tallinnas, Kivimäel, Sihi tn 122/ Voolu tn 15.

1940. aasta algul registreeriti Kivimäe-Pääsküla ühistu Oma Saun. Samal aastal jõuti ehitada vundament. Hoone ehitust jätkati peale sõda ja see sai valmis 1959, regulaarne kasutus algas siiski paar aastat hiljem. Omal ajal oli saun populaarne, püsikundede hulgas oli tuntud kultuuritegelasi, nende hulgas lavastaja Voldemar Panso ja näitleja Jüri Järvet. 

Kivimäe saun alustas tööd 1959. aastal.  Kivimäe saun oli ligi 1700 ruutmeetrit suur kolmekorruseline hoone. Paiknes 3000-ruutmeetrisel kinnistul, selle juurde kuulusid katlamaja ja muud väiksemad hooned.. 

Nõukogude aja lõppedes vahetusid sauna haldajad, remonti ei tehtud ja hoone amortiseerus kiiresti. Hoolimata lubadustest saun korda teha, müüs linnavalitsus aastal 2011 hoone ja saun suleti lõplikult. 2016. aastal ehitati hoone ümber korterelamuks.

Viited

Nõmme linnaosa ehitised
Saunad
Tallinna saunad
Aino Paju

Aino Paju (sünninimi Aino Roop; 7. september 1935 Kaalepi, Järvamaa – 4. jaanuar 1997 Lääne-Virumaa) oli eesti kultuuritegelane.

Ta õppis Seidla algkoolis. 1955. aastal lõpetas ta Paide Keskkooli.. Seejärel lõpetas Viljandi Kultuurharidustöö Kooli. 1971. aastal lõpetas ta Tallinna Pedagoogilise Instituudi näitejuhtimise eriala, 1979. aastal Tartu Riikliku Ülikooli psühholoogia eriala.

Aastatel 1959–1966 oli ta Järva-Madise kultuurimaja juhataja, 1966–1970 Haljala kultuurimaja kunstiline juht, 1970–1990 kultuurimaja direktor.

Ta juhatas Haljala kultuurimajas ka näiteringi, deklamaatorite ringi ja naisteklubi.

Tunnustused
1974 Eesti NSV teeneline kultuuritegelane

Viited

Eesti kultuuritegelased
Eesti NSV teenelised kultuuritegelased
Sündinud 1935
Surnud 1997
Maret Altnurme

Maret Altnurme (sündinud 17. märts 1975) on Eesti jurist, kohtunik.

Maret Altnurme omandas 1998. aastal Tartu Ülikoolis baccalaureus artiumi kraadi.

14. veebruaril 2001 nimetas Vabariigi President Lennart Meri Riigikohtu üldkogu ettepanekul Maret Altnurme esimese astme kohtunikuks Tallinna Halduskohtusse.

30. detsembril 2014  kuulutati välja konkurss ühele Tallinna Ringkonnakohtu kohtuniku ametikohale. Kandideerisid Janar Jäätma, Daimar Liiv, Veiko Vaske ja Maret Altnurme ise. Valituks osutus Maret Altnurme.

7. oktoobril 2015 nimetas Vabariigi President Toomas Hendrik Ilves Riigikohtu üldkogu ettepanekul Altnurme teise astme kohtunikuks alates 1. detsembrist 2015. 2020. aasta seisuga töötab ta senini Tallinna ringkonnakohtu halduskolleegiumis.

14. veebruaril 2020 toimunud kohtunike täiskogul valiti Maret Altnurme Riigikohtu distsiplinaarkolleegiumi liikmeks.

Tunnustus 
 2015 – Kohtu teravaim sulg

Viited 

Eesti juristid
Eesti kohtunikud
Sündinud 1975
Monika Laatsit

Monika Laatsit (sündinud 6. septembril 1974) on Eesti jurist, kohtunik.

Monika Laatsit on lõpetanud Tartu Ülikooli õigusteaduse erialal 1998. aastal ning omandanud 2000. aastal magistrikraadi õigusteaduses Kesk-Euroopa Ülikoolis Ungaris. 2007–2009 oli ta Tallinna Halduskohtus kohtuniku ettevalmistusteenistuses, augustist 2009 kuni kohtunikuametisse asumiseni 1. augustil 2010 oli ta Riigikohtu halduskolleegiumis nõunik.

Vabariigi President Toomas Hendrik Ilves nimetas ta 30. juunil 2010 Riigikohtu üldkogu ettepanekul esimese astme kohtunikuks alates 1. augustist 2010. Ta oli Tallinna Halduskohtu kohtunik 2010–2017.

21. aprillil 2017 kuulutati välja konkurss ühele Tallinna Ringkonnakohtu kohtuniku ametikohale. Kandideerisid Tallinna Halduskohtu kohtunikud Kadriann Ikkonen, Daimar Liiv, Kristina Maimann ning Monika Laatsit ise. Riigikohtu üldkogu otsustas ringkonnakohtunikuks nimetada Monika Laatsiti. Ta on kohtunik ringkonnakohtu halduskolleegiumis.

Ta on Eesti Kohtunike Ühingu liige.

Viited 

Eesti juristid
Eesti kohtunikud
Sündinud 1974
Märt Koik

Märt Koik (sündinud 8. oktoobril 1990 Haapsalus) on eesti näitleja ja videoblogija.

Ta lõpetas 2010. aastal Märjamaa Gümnaasiumi ja 2015. aastal Tartu Ülikooli Viljandi Kultuuriakadeemia etenduskunstide osakonna teatrikunsti õppekava näitleja eriala.

Märt Koik oli 2014. aastal üks projektiteatri Must Kast asutajaist ja töötas kuni 2019. aastani seal näitlejana.

10. novembril 2018 algas Eesti Televisioonis satiirisaade "Ongi Koik", mille peaosas (ja paljudes muudes osades) on Märt Koik. 

Lühikest aega juhtis ta koos Katariina Tammega Kanal 2-s jooksvat satiirisaadet "Su nädal kõlab tuttavalt".

8. juulil 2020 alustasid Märt Koik ja Andreas Jääger podcasti “Võhkarid”, kus käsitletakse päevakajalisi teemasid. Podcast leitav igalt platvormilt, kaasa arvatud YouTube.

Rollid teatrikooli ajal
2011 Drewe/Stiles/Komissarov “Inetu!” (Ugala)
2011 Dambe/Tammaru “Albert” (TÜVKA)
2012 Harms/Kalvet/Landberg/Peep/Tammaru “Lood pildi seest” (TÜVKA)
2012 Jaaks/Peep “…ja Päike kustub” (TÜVKA ja Drakadeemia)
2012 Tuglas/Landberg “Ühe elu mõistatus” (TÜVKA)
2012 Tuglas/Kalvet “Androgüüni päev” (TÜVKA)
2012 Tuglas/Tammaru “Keiserlik kokk” (TÜVKA)
2013 V. Granov “Veel kord armastusest” (Ugala + TÜVKA)
2013 Targo/Leinberg/Polman/Kaljula “Lood saba otsast” (TÜVKA)
2013 Shakespeare/Stoppard/Unt/Komissarov “Neetud rist” (TÜVKA)
2013 Petrov/Kalvet “Sõber number üks” (TÜVKA)
2013 Oleša/Tammaru “Kolm paksu” (TÜVKA)
2013 Juhanson “Salamaa” (TÜVKA + Norteas)

Rollid Mustas Kastis
2014 Monolavastus: Stand Up Comedy Special (Must Kast ja TÜVKA)
2014 Landberg “Aadamamängud” (Must Kast ja TÜVKA)
2014 Heinsaar/Kalvet “Insener Paaveli armastuse eesõu” (Must Kast ja TÜVKA)
2014 Tammaru “Pööriöö” (Must Kast ja TÜVKA)
2016 Butkaite/Peep “Võõrana põhjala kõrbes” 
2016 Peep/Koik “Avameelselt arvamisest” 
2016 Volkonski „Kangelased“
2018 Kipling/Landberg “Mowgli”

Rollid mujal

Teatrietendused väljaspool Musta Kasti
2015 Põllu “1987” (TUT ja TÜVKA)
2015 Shakespeare/Vihmar “Romeo ja Julia” (Eesti Draamateater ja TÜVKA)
2015 Bean/Dvinjaninov “Üks mees, kaks bossi” (Teater Vanemuine)
2015 Rekkor „Laineid lausudes“ (MTÜ Misanzen)
2016 Ots/Dvinjaninov “Katarina mõrsjalinik. Risti ja kivi tee.” (Emajõe Suveteater)
2017 Kordemets “Tõeajastu Lõpp” (Tõstamaa Suveteater)

Film ja televisioon
2011 Talgufilm “Täitsa lõpp!” (Kinobuss)
2014–2018 Raid “Köök” (Kassikuld)
2015 Reinup “Elas kord” (BFM)
2015 Lehemaa “Bänd” (BFM)
2016 Vilbre “Klassikokkutulek” (Taska Film)
2017 KMD Klubi
2018 Sander “Litsid” (Reede)
2018 Roosaar/Noormets/Seljamaa “Su nädal kõlab tuttavalt” (BFM)
2018 Meier/Lepasar/Meiel/Koik/Sildvee “Ongi Koik” (ETV)

Välislingid
Märt Koigi isiklik veebileht
 
Telesaade "Ongi Koik" ERR-i portaalis

Eesti näitlejad
Eesti saatejuhid
Tartu Ülikooli Viljandi Kultuuriakadeemia vilistlased
Sündinud 1990
Stem (ansambel)

Stem oli Eesti ansambel.

Ansambel asutati 2005.

Liikmed
Taavi Narits aka Deiv – vokaal
Mart Kinkar – vokaal, kitarr, löökriistad, programmeerimine
Kaur Kokk – kitarrid, programmeerimine, süntesaator
Elijah Ivanov – kitarrid
Raido Traumann – bass
Kristjan Oden – trummid.

Diskograafia
2007 album "Marble Men"
...

Viited

Välislingid
Ansamblist allstarz.ee andmebaasis

Eesti ansamblid
Richarlison

Richarlison de Andrade (sündinud 10. mail 1997 Nova Venécias) on Brasiilia jalgpallur. Ta mängib Premier League'i klubis Tottenham Hotspur ja Brasiilia jalgpallikoondises ründaja positsioonil.

Ta alustas klubikarjääri 2015. aastal Brasiilia esiliiga klubis América. 2015. aasta hooajal lõi ta liigas üheksa väravat ja aitas klubil kindlustada pääs kõrgliigasse.

2015. aasta detsembris sõlmis ta lepingu Brasiilia kõrgliiga klubiga Fluminense. Esimese värava Brasiilia kõrgliigas lõi ta 26. juunil 2016 mängus Flamengo vastu. 2017. aasta Rio de Janeiro osariigi meistrivõistlustel Campeonato Carioca lõi ta kaheksa väravat ja valiti meistrivõistluste hooaja sümboolsesse koosseisu.

2017. aasta augustis suundus ta Inglismaale, sõlmides lepingu Premeri League'i klubiga Watford. Debüüdi Premier League'is tegi ta hooaja 2017–2018 esimeses mängus 11. augustil mängus Liverpooli vastu. Esimese värava lõi ta liigas juba järgmises mängus 19. augustil Bournemouth. Ta oli ainus Watfordi mängija, kes tegi sel hooajal kaasa kõigis 38 liigamängus.

2018. aasta juuli suundus ta Evertoni. Hooaja esimeses mängus 11. augustil lõi ta kaks väravat Wolverhampton Wanderersi vastu. Evertonis mängis ta neli hooaega ning lõi selle jooksul Inglismaa kõrgliigas 43 värvat. 2020. aastal valiti Richarlison Evertoni aasta mängijaks.

2022. aasta juulis sõlmis ta viieaastase lepingu Tottenham Hotspuriga.

Koondisekarjäär 
Debüüdi Brasiilia jalgpallikoondises tegi ta 7. septembril 2018 sõprusmängus USA vastu. Esimese värava lõi ta koondise särgis juba neli päeva hiljem sõprusmängus El Salvadori vastu.

2019. aastal võitis ta Brasiilia koondisega Copa América. Ta lõi värava finaalis Peruu vastu.

2021. aastal tuli ta Brasiilia olümpiavõistkonnaga olümpiavõitjaks. Tokyo suveolümpiamängude jalgpalliturniiril oli ta viie väravaga suurim väravakütt.

Viited 

Brasiilia jalgpallurid
Fluminense Football Clubi mängijad
Watford FC jalgpallurid
Everton FC mängijad
Tottenham Hotspur FC mängijad
Premier League'i mängijad
Sündinud 1997
François Kamano

François Kamano (sündinud 1. mail 1996 Conakrys) on Guinea jalgpallur, kes mängib Venemaa kõrgliiga klubis Moskva Lokomotiv ja Guinea jalgpallikoondises ründaja positsioonil.

Ta alustas klubikarjääri Prantsusmaa klubis Bastia, mille noorteakadeemiaga liitus ta 2013. aastal. Klubi põhimeeskonnas tegi ta Prantsusmaa kõrgliigas debüüdi hooajal 2013–14. Esimese värava Prantsusmaa kõrgliigas lõi ta 20. detsembril 2014 mängus Caeni vastu.

2016. aasta juulis sõlmis ta Prantsusmaa kõrgliiga klubiga Bordeaux' Girondins nelja aasta pikkuse lepingu. Hooajal 2018–19 lõi ta Prantsusmaa kõrgliigas kümme väravat.

2020. aasta augustis liitus ta Moskva Lokomotiviga.

Guinea jalgpallikoondises tegi ta debüüdi 2015. aastal. Samal aastal kuulus ta Guinea koondisse 2015. aasta Aafrika rahvaste karikavõistustel. Esimese värava koondisesärgis lõi ta 12. juunil 2015 mängus Svaasimaa vastu.

Viited 

Guinea jalgpallurid
Bordeaux' Girondinsi jalgpallurid
Moskva Lokomotivi mängijad
Ligue 1 mängijad
Sündinud 1996
Ziggy Wild

Ziggy Wild on Eesti ansambel.

Ansambel asutati 2012.

Liikmed
Laura Prits (vokaal)
Valdur Viiklepp (bass)
Sander Nõmmistu (kitarr)
Henri-Hannes Sell (trummid)
Sugamamas (tantsijad): Birgit Pärn ja Greta Liht.

Diskograafia
2015 album "Ziggy Wild"
...

Viited

Välislingid
Ansamblist allstarz.ee andmebaasis

Eesti ansamblid
Frankfurdi Euroopa Kool

Frankfurdi Euroopa Kool (saksa keeles Europäische Schule Frankfurt am Main) on Saksamaal Frankfurdis tegutsev Euroopa Kool, kus õpivad Euroopa Liidu institutsioonides töötavate vanemate lapsed.

Koolis õpetatakse ka eesti keelt.

Viited

Välislingid
Koduleht
Koolist Eesti Instituudi kodulehel

Välismaa eesti koolid
Euroopa Liit
Frankfurt
101955 Bennu

101955 Bennu (varasem tähistus 1999 RQ36) on 492 meetise diameetriga Apollo-tüüpi asteroid, mille avastas LINEAR 11. septembril 1999. See on Maale potentsiaalselt ohtlik objekt ja see on Palermo skaala kolmandal kohal. Teadlaste hinnangul on tõenäosus, et Bennu kukub Maale ajavahemikul 2175-2199, 1:2700.

NASA saatis 2016. aastal Bennut uurima missiooni OSIRIS-REx, mis plaanide kohaselt toob Maale proovid Bennu pinnalt. OSIRIS-REx saabus Bennu juurde 3. detsembril 2018 ja jäi selle orbiidile 31. detsembril 2018. 20. oktoobril 2020 laskus OSIRIS-REx Bennu pinnale ja võttis sealt 16 sekundi jooksul pinnaseproovid. Missioon asub tagasiteele Maale ning proovid peaksid Maale saabuma septembris 2023.

Viited

Asteroidid
Avignoni vangipõlv

Avignoni vangipõlveks nimetatakse paavstide resideerimist Avignonis aastatel 1309–1376. 

Paavstid olid sunnitud sinna kolima konflikti tõttu Prantsuse kuningaga ning Itaalias valitsevate keeruliste poliitiliste olude tõttu.

Avignoni paavstid:
1309–1314 Clemens V
1316–1334 Johannes XXII (1328–1330 oli samaaegselt ametis Roomas valitud vastupaavst Nicolaus V)
1334–1342 Benedictus XII
1342–1352 Clemens VI
1352–1362 Innocentius VI
1362–1367, 1370 Urbanus V (1367–1370 resideeris Roomas, naasis enne surma Avgnoni)
1370–1376 Gregorius XI (läks Rooma ja suri seal 1378, tema järglaseks valiti Urbanus VI)

Avignoni vastupaavstid:
1378–1394 Clemens VII (Rooma paavsti Urbanus VI vastane)
1394–1403 Benedictus XIII (Rooma paavsti Bonifatius IX vastane, põgenes piiratavast Avignonist, suri 1423 Peniscolas; tema järglastest vastupaavstid olid ametis kuni 1437)

Avignon ja Venaissin jäid paavsti valdusteks kuni 1791. aastani, mil annekteeriti Prantsusmaa poolt.

Vaata ka
Kaheksa pühaku sõda

Viited 

Rooma-Katoliku Kirik
Prantsusmaa ajalugu
Ostrhauderfehn

Ostrhauderfehn (alamsaksa: Osterfehn) on vald Saksamaal Alam-Saksi liidumaal Leeri kreisis. Valla pindala on 51,00 km². 31. detsembril 2017 elas seal 11 198 inimest.

See eraldus Rhauderfehnist millalgi ajavahemikus 1820 kuni 1830. Ostrhauderfehn oli palju aastaid üks suuremaid valdu Leeri kreisis.

Viited

Välislingid 

 www.ostrhauderfehn.de

Alam-Saksi vallad
Leeri kreis
Merilin Mälk

Merilin Mälk (sündinud 30. jaanuaril 2001 Kuressaares) on eesti poplaulja. 2018. aastal saavutas ta saates "Eesti otsib superstaari" kolmanda koha.                        

Mälk alustas 2008. aastal õpinguid Kuressaare Gümnaasiumis.                       

2018. aasta septembris ilmus Mälgi debüütsingel "Foolish" koos DJ Rozelliga (Hans Noormets). Esimene soolosingel "Honestly" ilmus 2019. aasta jaanuaris ning nende teine ühine pala "Breathing For You" anti välja 2019. aasta veebruaris.     

2019. aastal sõlmis Mälk lepingu plaadifirmaga Universal Music ning osales lauluvõistlusel Eesti Laul 2020 looga "Miljon sammu". Konkursile järgnes edu raadiotes ning kaks singlit: "Tõuseb tuul" ja "Edasi-tagasi", millest viimane püsis mitu nädalat Eesti YouTube'i trendingu esikohal.      

2022. aastal jõudis ta Eesti Laulu võistlusel poolfinaali looga "Little Girl" ning märtsis ilmus singel "Tuim ja tundetu" koostöös räppar säm'iga.

Diskograafia

Isiklikku 
2020. aasta novembrist kuni 2021. aasta kevadeni oli ta suhtes Eesti juutuuberi ja muusikaprodutsendi Andrei Zevakiniga.

"Eesti otsib superstaari" 2018 
Saates esitatud palad:

Eesti lauljad
Sündinud 2001
Willian Gomes de Siqueira

Willian Gomes de Siqueira (mängijanimega Willian; sündinud 1. märtsil 1986 Três Fronteirases) on Brasiilia jalgpallur, kes mängib ründajana Brasiilia kõrgliiga klubis Fluminense.

Ta alustas klubikarjääri Guaranis, mille koosseisus tegi Brasiilia kõrgliigas debüüdi 2004. aastal. Fluminenses mängib ta alates 2022. aastast.

Ta on tulnud Brasiilia meistriks neljal korral ja seda kolme klubiga: 2011. aastal Corinthiansega, 2013. ja 2014. aastal Cruzeiroga ning 2018. aastal Palmeirasega.

Ainus välisklubi, kus ta mänginud, oli Ukraina kõrgliiga klubi Harkivi Metalist, mille koosseisu kuulus ta hooajal 2012–13.

Saavutused 
Corinthians
Campeonato Brasileiro Série A: 2011
Copa Libertadores: 2012
Cruzeiro
Campeonato Brasileiro Série A: 2013, 2014
Campeonato Mineiro: 2014
Palmeiras
Campeonato Brasileiro Série A: 2018
Campeonato Paulista: 2020
Copa do Brasil: 2020
Copa Libertadores: 2020, 2021

Brasiilia jalgpallurid
Club Athletico Paranaense mängijad
Sport Club Corinthians Paulista mängijad
Cruzeiro Esporte Clube mängijad
Sociedade Esportiva Palmeirase mängijad
Fluminense Football Clubi mängijad
Sündinud 1986
Hiiumaa Militaarajalooselts

Hiiumaa Militaarajalooselts on Hiiu maakonnas tegutsev selts, mille eesmärk on Hiiumaa sõjaajaloo uurimine, jäädvustamine, hoidmine ja tutvustamine.

Selts haldab 2007 asutatud Hiiumaa militaarmuuseumit.

Viited

Välislingid
Koduleht

Eesti sõjandus
Eesti seltsid
Hiiu maakond
Sõjaajalugu
Jõgevamaa Arendus- ja Ettevõtluskeskus

Jõgevamaa Arendus- ja Ettevõtluskeskus on Eesti sihtasutus, mis jagab info-, nõustamis- ja koolitusteenusi Jõgeva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Jõgeval aadressil Suur tänav 3.

Viited

Välislingid
Keskuse koduleht

Eesti sihtasutused
Jõgeva maakond
Läänemaa (sihtasutus)

Läänemaa on Eesti sihtasutus, mis jagab info-, nõustamis- ja koolitusteenusi Lääne maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Haapsalus aadressil Posti tänav 41a.

Viited

Välislingid
Keskuse koduleht

Eesti sihtasutused
Lääne maakond
Pärnumaa Arenduskeskus

Pärnumaa Arenduskeskus on Pärnumaa omavalitsuste poolt maakonna tasakaalustatud arenguks loodud  sihtasutus, mis kavandab Pärnumaa arengut, arendab ettevõtlust ja turismi, noorte ettevõtlikkust ja ettevõtlusõpet ning kodanikuühiskonda. Pärnumaa Arenduskeskus jagab info-, nõustamis- ja koolitusteenusi Pärnu maakonna ettevõtetele, vabaühendustele ja kohalikele omavalitsustele. Arenduskeskus edendab rahvatervist ja siseturvalisust, rahvusvahelisi suhteid ning viib ellu maakonnaüleseid projekte. See keskus on maakondlik arenduskeskus (MAK).

Keskus asutati 1994 fondina. 1997 korraldati fond ümber sihtasutuseks.

Välislingid

Keskuse koduleht

Eesti sihtasutused
Pärnu maakond
Investigation Discovery

Investigation Discovery (ID) on Ameerika Ühendriikide telekanal, mida omab Discovery, Inc.. ID näitab kriminaalse sisuga dokumentaalsaateid, mis peamiselt keskenduvad vägivaldset laadi kuritegudele nagu mõrvad, vägistamised, inimröövid jne.

Kanal läks esmakordselt eetrisse 1996. aastal nime all Discovery Civilization Network: The World History and Geography.

2015. aasta veebruari seisuga oli ID vaatamiseks võimalus 86 miljonil Ameerika Ühendriikide leibkonnal, mis omakorda on 73,9% kõigist telekat omavatest leibkondadest.

Viited

Välislingid 
 Ametlik koduleht (inglise keeles)

Ameerika Ühendriikide telekanalid
Sundtoomine

Sundtoomine tähendab isiku kohaletoomist korrakaitseorgani poolt kutsutud kohta isegi siis, kui ta seda ei taha. Isiku sundtoomine on vajalik selleks, et isiku juuresolekut nõudvaid menetlustoiminguid oleks võimalik läbi viia ka olukorras, kus isik ei reageeri korraldusele menetlustoiminguks kohale ilmuda.  

Sundtoomine on riikliku järelevalve erimeede, mille alused on sätestatud korrakaitseseaduse §-s 31. Sundtoomist võib kohaldada isiku suhtes, kellel võib olla kõrgendatud ohu tõrjumiseks vajalikku olulist teavet ning seda võib rakendada juhul, kui isik on kätte saanud korrakaitseorgani poolt saadetud kutse, kuid on jätnud ilma mõjuva põhjuseta kutses märgitud ajal kutses märgitud kohta ilmumata. 

Sundtoomise korral toimetab politsei meetmele allutatud isiku kutse saatnud korrakaitseorganisse. Sundtoomisel on politseil õigus kasutada vahetut sundi, kuid vahetut sundi ei tohi rakendada kauem, kui see on eesmärgi saavutamiseks vältimatu. Riikliku järelevalve meedet, mille jaoks sundtoomist rakendatakse (nt ülekuulamine), kohaldatakse viivitamata. Kui see ei ole võimalik, võib isikut meetme kohaldamiseni kinni pidada kuni 12 tundi. Kinnipidamise korral tuleb isikut teistest, muudel alustel kinnipeetud isikutest, eraldi hoida.

Sundtoomise negatiivne mõju isiku heaolule 
Eesti Vabariigi põhiseaduse II peatükis on loetletud isikute põhiõigused, vabadused ja kohustused. Üheks loetletud põhiõiguseks on isiku õigus vabadusele ja isikupuutumatusele. Vabaduse võtmine võib toimuda vaid seaduses sätestatud ulatuses ja korras. 

Kuna sundtoomise korral võib enne menetlustoimingu läbiviimist isikut kinni pidada kuni 12 tundi ning koos menetlustoimingu läbiviimisele kuluva ajaga 48 tundi, siis on kinnipidamise kohaldamisel tegemist isiku vabaduse võtmisega ehk põhiõiguse piiramisega. 

Sundtoomisel võib kasutada vahetut sundi kuni eesmärgi saavutamiseni. Vahetu sunni alla kuulub isiku mõjutamine füüsilise jõuga, erivahendiga või relvaga. 

Isiku mõjutamine füüsilise jõu abil võib isikule tekitada eelkõige valu ja ebamugavust. 

Korrakaitseorgani poolt kasutatavad erivahendid nagu käe- ja jalarauad ning pisaravoolust, suitsu-, heli-, valgus- või muud efekti või valuaistingut esilekutsuvad granaadid võivad samuti isikule tekitada valu ja ebamugavust. Käe- ja jalarauad võivad tekitada füüsilisi vigastusi nagu marrastused ja verevalumid kätel ja jalgadel. 

Ebamugavust võib põhjustada asjaolu, et eelpool nimetatud erivahendite kasutamisega piiratakse inimese liikumist, nägemist ja kuulmist. 

Erivahenditena kasutatavad rahustussärk, -tool või –voodi ning teenistusloom, aga ka relv võivad isikule tekitada ängistust ja hirmu ning muid olulisi kannatusi. 

Kui isikule põhjustatakse kinnipidamisel kannatusi, mis ületavad kinnipidamisega kaasnevate kannatuste vältimatu taseme ehk kui isikule kohaldatakse täiendavaid julgeolekuabinõudsid õigusvastaselt, siis saab seda pidada inimväärikust alandavaks. 

Inimväärikus on isiku põhiõiguste alus ning see laieneb ka kinnipeetavale.

Viited 

Õigusteadus
Sharpeville

Sharpeville (esineb ka nimekuju Sharpville) on linn (township) Lõuna-Aafrika Vabariigis Gautengi provintsi Sedibengi ringkonna Emfuleni vallas.

21. märtsil 1960 tulistas politsei Sharpeville'is mustanahalisi meeleavaldajaid. 69 inimest hukkus, 180 sai haavata.

2011. aasta rahvaloenduse andmetel oli Sharpeville'i elanikest mustanahalisi aafriklasi 99,49%, värvilisi 0,22%, India või Aasia päritolu inimesi 0,08%, valgeid 0,04% ja teisi 0,18%. Sotho keelt pidas emakeeleks 76,38%, koosa keelt 6,81%, suulu keelt 6,46%, tsvana keelt 3,09%, viipekeelt 1,27%, inglise keelt 1,16%, tsonga keelt 1,06% ja afrikaani keelt 1,03%.

Viited

Gautengi provintsi linnad
Mohlakeng

Mohlakeng on linn (township) Lõuna-Aafrika Vabariigis Gautengi provintsis West Randi ringkonnas.

Mohlakeng on asutatud 1984. aastal.

2011. aasta rahvaloenduse andmetel oli Mohlakengi elanikest mustanahalisi aafriklasi 98,69%, värvilisi 0,72%, valgeid 0,25%, India või Aasia päritolu inimesi 0,13% ja teisi 0,20%. Tsvana keelt pidas emakeeleks 54,97% inimesi, koosa keelt 12,61%, suulu keelt 9,28%, sotho keelt 7,19%, pedi keelt 4,82%, tsonga keelt 3,35%, inglise keelt 2,41% ja afrikaani keelt 1,52%.

Viited

Gautengi provintsi linnad
Kersti Võlu Koolituskeskus

Kersti Võlu Koolituskeskus on keeleõppekeskus Jõhvis.

Keskus asutati 1989. aastal nimega Ida-Virumaa Keeltekeskus. Keskus oli Ida-Virumaa esimene asutus, mis hakkas eesti keelt võõrkeelena õpetama. 

Enne 2002. aastat oli keskus omvalitsusasutus, seejärel iseseisev õppeasutus (õiguslikult osaühing).

Viited

Välislingid
 Koolituskeskus andmebaasis koolitused.ee

Eesti haridus
Eesti keel
Jõhvi
Dingleton

Dingleton (kuni 1990. aastani Sishen) on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Gamagara vallas.

Dingletoni lähedal asub 1947. aastal rajatud Sisheni kaevandus, kus kaevandatakse rauamaaki. Dingleton on tekkinud kaevurite asulana.

2011. aasta rahvaloenduse andmetel oli Dingletoni elanikest mustanahalisi aafriklasi 78,53%, värvilisi 18,97%, India või Aasia päritolu inimesi 0,82%, valgeid 0,21% ja teisi 1,47%. Tsvana keelt pidas emakeeleks 57,13% inimesi, afrikaani keelt 26,25%, inglise keelt 4,41%, sotho keelt 1,61%, suulu keelt 1,59%, koosa keelt 1,43% ja ndebele keelt 1,37%.

Viited

Põhja-Kapimaa provintsi linnad
Põlva Kool

Põlva Kool on põhikool Põlvas.

Põlva Kooli asutas Põlva vallavolikogu 1. veebruarist 2016. 

Põlva Kool on munitsipaalkool, mis tegutseb Põlva vallavalitsuse haridus- ja kultuuriosakonna haldusalas. Kooli direktor on Igmar Matto.

Vaata ka
Põlva Gümnaasium
Põlva Ühisgümnaasium
Põlva Keskkool

Viited

Välislingid
Põlva Kooli koduleht

Põlva maakonna koolid
Põlva
Saldanha

Saldanha on linn Lõuna-Aafrika Vabariigis Lääne-Kapimaa provintsis West Coasti ringkonnas. Linn asub Atlandi ookeani rannikul Saldanha lahe ääres.

Linn asub Kaplinnast ligikaudu 110 km põhja pool.

Saldanha ja Saldanha laht on saanud nime Portugali laevakapten ja maadeuurija Antonio de Saldanha järgi.

2011. aasta rahvaloenduse andmetel oli Saldanha elanikest värvilisi 54,32%, mustanahalisi aafriklasi 29,86%, valgeid 13,54%, India või Aasia päritolu inimesi 1,39% ja teisi 0,89%. Afrikaani keelt pidas emakeeleks 70,32% inimesi, koosa keelt 19,65% ja inglise keelt 6,97%.

Viited

Lääne-Kapimaa provintsi linnad
Sadamalinnad
László Krasznahorkai

László Krasznahorkai (sündinud 5. jaanuaril 1954 Gyulas) on ungari kirjanik.

Ta sündis aastal 1954 Gyulas, Békési komitaadis. Aastal 1972 lõpetas ta Gyulas gümnaasiumi ladina keele eriklassis. Seejärel õppis ta aastatel 1974–1976 õigusteadust Szegedi ülikoolis. Seejärel õppis ta Budapestis Loránd Eötvösi Ülikoolis, kuid aastal 1978 läks ta üle sama ülikooli filosoofiateaduskonda, mille lõpetas aastal 1983 ungari keele ja rahvahariduse erialal.

1985. aastal ilmus romaan "Saatana tango" (Sátántangó, eesti keeles 2019).

Tema romaanide põhjal on Béla Tarr teinud mitu mängufilmi.

Teoseid 
"Sátántangó" (1985; eesti keeles 2019)
"Kegyelmi viszonyok" (1986)
"Az ellenállás melankóliája" (1989)
"Az urgai fogoly" (1993)
"Északról hegy, Délről tó, Nyugatról utak, Keletről folyó" (2003)
"Az utolsó farkas" (2009; eesti keeles "Viimane hunt" 2018)
"Báró Wenckheim hazatér" (2016)

Ungari kirjanikud
Sündinud 1954
Vello Valdna

Vello Valdna (sündinud 5. novembril 1937) on eesti tehnikateadlane päikeseenergeetika ja optoelektroonika pooljuhtmaterjalide alal.

Ta lõpetas aastal 1963 Tallinna Polütehnilise Instituudi laevajõuseadmete insenerina. Aastal 1984 kaitses ta Uurali Teaduskeskuse Keemia Instituudis tehnikakandidaadi väitekirja.

Töötas Giprorõbfloti Tallinna Osakonnas insener-konstruktorina 1963-1966.
Tallinna Polütehnilise Instituudi aspirant 1967-1969.
Tehnikakandidaat pooljuhtmaterjalide tehnoloogia alal (Uurali Teaduskeskuse Keemia Instituut, 1984).

TPI/TTÜ keemiateaduskonna vanemteadur ja juhtivteadur (1970-2005), Keemia ja materjalitehnoloogia teaduskonna Materjaliteaduse instituudi pooljuhtmaterjalide tehnoloogia õppetooli erakorraline vanemteadur (2005-2013).

Mürade tekkemehhanismi kindlaksmääramine polükristalsetes fotojuhtides koos A. Jaakson'iga TREKBst (1969).
Fotomodulaatorite väljatöötamine alalisvoolu nanovoltmeetrite jaoks TREKB tellimusel 1971. aastal ja GNIPI tellimusel 1982. aastal, ning nende tootmisse juurutamine tehases Izmeritel (Tsernovtsõ) 1983. aastal.

Madala müranivoo, kõrge tundlikkuse ja töökindlusega fotoresistorite väljatöötamine Eesti Raadio jaoks (1973).

PbS kiirgusdetectorite väljatöötamine koos P. Tõnsberg'iga Raadiooptika Instituudi jaoks 1975.

Fotodešifraatorite väljatöötamine koos Mehis Pilvega (TREKB tellimisel 1971. aastal).

Rohkem kui 45 teaduspublikatsiooni autor ja kaasautor.

Tööstusomand (Patentsed leiutised):
High efficiency polycrystalline phosphors and method of making same; Omanikud: Bruker Ax Inc.; Autorid: Vello Valdna, Roger Durst; Prioriteet: US19980093280P; US19990313565; 17.07.1998.
Efektiivsed polükristalsed luminofoorid ja nende valmistamise meetod.; Omanikud: Bruker AXS, Inc.; Autorid: Vello Valdna, Roger D. Durst; Prioriteet: US/17.07.98/US 93280 P; US/14.05.99/US 313565; 12.07.1999.
United States Patent US 6,254,806 B1, Granted on July 3, 2001. Autor: Vello Valdna.

Tunnustused 
 1979 A.S. Popovi nim. Raadioelektroonika ja Side Teaduslik-Tehnilise Ühingu (RESTTÜ) diplom.
 1985 Eesti NSV Riiklik Preemia, (kollektiivis).
 1998 Eesti Vabariigi teaduspreemia tehnikateaduste alal töö eest "Pooljuhtmaterjalid päikeseenergeetikale ja optoelektroonikale" kollektiivis Enn Mellikov (kollektiivi juht), Mare Altosaar, Malle Krunks, Jüri Krustok ja Vello Valdna.

Tegevus teadusorganisatsioonides:
- IEEE Communication Society liige (alates a. 2010)
- BWW Society liige (alates a. 2000)
- Materials Research Society liige (alates a. 1995)
- Eesti Füüsika Seltsi liige.
- Eesti Keemia Seltsi liige.
- A.S. Popovi nimelise Raadioelektroonika ja Side Teaduslik-Tehnilise Ühingu (RESTTÜ) liige (1971−1991).

Viited

Välislingid 
 

Eesti tehnikateadlased
Eesti keemikud
Tallinna Tehnikaülikooli vilistlased
Sündinud 1937
Hlobane

Hlobane on linn Lõuna-Aafrika Vabariigis KwaZulu-Natali provintsis Zululandi ringkonnas.

Linn on rajatud 1924. aastal, põhiliseks tegevusalaks on kivisöe kaevandamine.

28. märtsil 1879 toimus piirkonnas Briti vägede ja suulude vahel Hlobane lahing.

2011. aasta rahvaloenduse andmetel oli Hlobane elanikest mustanahalisi aafriklasi 99,63%, valgeid 0,20%, India või Aasia päritolu inimesi 0,03% ja teisi 0,13%. Suulu keelt pidas emakeeleks 96,18%, inglise keelt 0,82% ja sotho keelt 0,69%.

Viited

KwaZulu-Natali provintsi linnad
Navinki

Navinki (vene keeles Novinki) on Minski linnaosa, mis asub linna põhjaosas Centralny rajooni territooriumil. Linnaosa teenindavad ühisveokitena üksnes bussid.

Navinkis asub aastal 1999 asutatud Minski Püha Jelizaveta klooster, mis on ainus tegutsev klooster selles linnas. Linnaosas on üks lasteaed.

Linnaosa on rajatud endise Navinki aleviku küla maadele, mis arvati Minski koosseisu aastal 2003. Küla mainiti esmakordselt XIX sajandil. Aastal 2018 rajati sinna psühhoneuroloogiahaigla, algselt 1. Nõukogude vaimuhaigete töökoloonia Navinkis. Teise maailmasõja ajal põletasid Saksa okupatsiooniväed haigla maha, selle patsiendid aga hukati. Sõja järel ehitati küla ja haigla üles, aastast 1949 kannab see tänapäevast nime Riiklik Kliiniline Psühhiaatriahaigla. XX sajandi viiekümnendatel aastatel sai küla Minskiga bussiühenduse.

Viited

Minski linnaosad
Gonubie

Gonubie on linn Lõuna-Aafrika Vabariigis Ida-Kapimaa provintsis Buffalo City linnaringkonnas. Linn asub India ookeani rannikul, Gonubie jõe suudmes East Londonist ligikaudu 21 km kirde pool.

2011. aasta rahvaloenduse andmetel oli Gonubie elanikest valgeid 68,56%, mustanahalisi aafriklasi 26,68%, värvilisi 2,65%, India või Aasia päritolu inimesi 1,35% ja teisi 0,78%. Inglise keelt pidas emakeeleks 56,57%, afrikaani keelt 20,50% ja koosa keelt 19,72%.

Viited

Ida-Kapimaa provintsi linnad
Juhan Raude

Juhan Raude (sünninimi Juhan Vinberg; 5. juuli 1919 Anija, Harjumaa – 25. november 1984 Tallinn) oli eesti kultuuritegelane.

Enne Teist maailmasõda oli ta ÜENÜ Tallinna osakonna tantsija.

1950. aastal oli ta IV üldtantsupeo üks rahvatantsujuhte.

1950. aastatel töötas ta Eesti NSV Rahvaloomingu Keskmaja osakonnajuhatajana, hiljem Laulupeo Büroo töötajana.

Ta on maetud Tallinna Metsakalmistule.

Tunnustused
1955, 1957 Eesti NSV Ülemnõukogu Presiidiumi aukiri
1977 Eesti NSV teeneline kultuuritegelane

Viited

Eesti tantsujuhid
Eesti NSV teenelised kultuuritegelased
Eestistatud nimega inimesed
Metsakalmistule maetud
Sündinud 1919
Surnud 1984
Tsomo

Tsomo on linn Lõuna-Aafrika Vabariigis Ida-Kapimaa provintsis Chris Hani ringkonnas Lukhanji vallas.

Tsomo on asutatud Briti sõjalise tugipunktina 1877. aastal.

2011. aasta rahvaloenduse andmetel oli Tsomo elanikest mustanahalisi aafriklasi 94,83%, värvilisi 2,13%, India või Aasia päritolu inimesi 1,71%, valgeid 1,28% ja teisi 0,05%. Koosa keelt pidas emakeeleks 88,65% inimesi, inglise keelt 3,14%, afrikaani keelt 1,12% ja suulu keelt 0,96%.

Viited

Ida-Kapimaa provintsi linnad
Dubleerijad testimisel

Tarkvara arenduses kasutavad arendajad tarkvara kvaliteedi tõstmiseks tehnikat, mida nimetatakse automatiseeritud testimiseks. Sageli tarkvara versiooniuuendus on keeruline komplekt objektidest ja protseduuridest, mis suhtlevad lõpliku tulemuse loomiseks. Automatiseeritud ühiktestides võib osutuda vajalikuks kasutada objekte või protseduure, mis näevad välja ja käituvad sarnaselt tarnimiseks ette nähtud omadega, kuid on tegelikult lihtsustatud versioonid, mis vähendavad keerukust ja hõlbustavad testimist. Dubleerija on üldine mõiste, mis tähistab objekte või protseduure, mille vastu asendatakse testimisel tarnitavaid objekte.

Dubleerijate tüübid

Gerard Meszaros  määratles mitu erinevat mõistet, mida ta koondas dubleerijate alla. Tema poolt on defineeritud järgmised tüübid:

 Tupikud (stub) esitavad eeldefineeritud vastused testimise käigus tehtud päringutele.
 Libaobjekte (mock object) kasutatakse testitava koodi väljundi kontrollimiseks, esmalt määratledes ootused nendele ja seda enne testitava koodi täitmist.
 Spioone (test sky) kasutatakse testitava koodi "kaudse väljundi" kontrollimiseks, on sarnased tupikutega, kuid talletavad teatud infot.
 Võltsobjekte (fake object) kasutatakse testimise lihtsustamiseks, näiteks  kasutatakse mälus andmebaas testimisel, selle asemel, et tekitada juurdepääsu tegelikule andmebaasile.
 Manekeene (dummy object)  liigutatakse ringi, kuid ei kasutata. Tavaliselt neid on vaja parameetrite edastamiseks.

Vaata ka 
Tarkvara testimine
Tarkvaraarendus

Viited

Tarkvara testimine
Helmuth Kasesalu

Helmuth Kasesalu (Helmuth Kasperg; 15. juuni 1929 Ohtu, Harjumaa – 2. mai 2007) oli eesti kirjastustegelane.

1948. aastal lõpetas ta Tallinna 2. Keskkooli hõbemedaliga ja  1953. aastal Tallinna Polütehnilise Instituudi mäeinsenerina. Pärast lõpetamist töötas 1960. aastani TPI mäekateedri lektorina.

1970.–1980. aastatel oli ta kirjastuse Valgus peatoimetaja, hiljem direktor.

Aastatel 1991–1999 oli ta EELK Konsistooriumi kirjastusosakonna juhataja.

Ta on maetud Ohtu kalmistule.

Tunnustused
1978 Eesti NSV Ülemnõukogu Presiidiumi aukiri
1984 Eesti NSV teeneline kultuuritegelane

Viited

Välislingid
Rahvusarhiivi fotode andmebaas FOTIS. Kirjastuse Valgus direktor Helmut Kasesalu (1974)

Eesti kirjastustegelased
Tallinna Tehnikaülikooli õppejõud
Tallinna Reaalkooli vilistlased
Tallinna Tehnikaülikooli vilistlased
Eesti NSV teenelised kultuuritegelased
Eestistatud nimega inimesed
Ohtu kalmistule maetud
Sündinud 1929
Surnud 2007
Vambola Markus

Vambola Markus (5. oktoober 1922 – 26. veebruar 1997) oli eesti kultuuritegelane.

Enne Teist maailmasõda töötas mehaanikuna Tallinna linna elektrijaamas. 1941 juulis mobiliseeriti Punaarmeesse, teenis tööpataljonis, hiljem Eesti korpuses.

Aastatel 1945–1946 oli ta ELKNÜ Keskkomitee instruktor ja Tartumaa komitee sekretär.

Aastatel 1949–1957 oli ta Vanemuise teatri direktor. 

1960. aastal oli ta VI üldtantsupeo rahvakunstiõhtu üldjuht.

1957–1975 oli ta Eesti NSV Kultuuriministeeriumi Kunstide Valitsuse juhataja, 1975–1977 Teatrite Valitsuse juhataja. 1977–1983 oli ta Viktor Kingissepa nimelise TRA Draamateatri direktor, 1983. aastast Eesti NSV Riikliku Teatri- ja Muusikamuuseumi teadusdirektor.

Ta on maetud Tallinna Metsakalmistule.

Tunnustused
1983 Eesti NSV teeneline kultuuritegelane

Viited

Välislingid
Rahvusarhiivi fotoinfosüsteem FOTIS. Markus, Vambola – Eesti NSV Kultuuriministeeriumi Kunstide Valitsuse juhataja (1972)

Eesti kultuuritegelased
Eesti NSV teenelised kultuuritegelased
Metsakalmistule maetud
Sündinud 1922
Surnud 1997
Hopefield

Hopefield on linn Lõuna-Aafrika Vabariigis Lääne-Kapimaa provintsis West Coasti ringkonnas.

Linn on asutatud 1844. aastal ja kandis esialgu nime Zoute River. Praeguse nime sai Hopefield 1853. aastal linna asutajate Hope ja Fieldi järgi.

2011. aasta rahvaloenduse andmetel oli Hopefieldi elanikest värvilisi 81,52%, valgeid 14,40%, mustanahalisi aafriklasi 2,63%, India või Aasia päritolu inimesi 0,46% ja teisi 0,99%. Afrikaani keelt pidas emakeeleks 94,21% inimesi ja inglise keelt 3,46%.

Galerii

Viited

Lääne-Kapimaa provintsi linnad
Coligny (aadlisuguvõsa)

Coligny oli Prantsusmaa aadlisuguvõsa, mis pärines Bresse provintsist. Suguvõsa vereliin lõppes aastal 1694.

Suguvõsa liikmeid
Gaspard de Coligny
Louise de Coligny

Aadlisuguvõsad
William Alston

William Payne Alston (29. november 1921 Shreveport, Louisiana – 13. september 2009 Jamesville, New York) oli Ameerika Ühendriikide filosoof. Ta oli kristlike filosoofide ühingu Society of Christian Philosophers (1978) ning väljaande Faith and Philosophy (1984) kaasasutaja.

Elulugu 
Alston sündis Shreveportis 1921. aasta novembris Eunice Shcoolfieldi ja William Alstoni peres. Ta lõpetas 15-aastaselt keskkooli ning asus Centenary kolledžis klaverit õppima, kus ta omandas 1942. aastal bakalaureusekraadi. Teise maailmasõja ajal teenis ta Põhja-Californias sõjaväeorkestris. Pärast sõjaväest vabanemist võeti ta vastu Chicago Ülikooli filosoofia doktoriõppesse. Väitekirja kaitses ta Alfred Northi metafüüsikast ning omandas doktorikraadi 1951. aastal. Seejärel õpetas mitmes ülikoolis: Michigani Ülikoolis (1949–1971), Rutgersi ülikoolis (1971–1976), Illinoisi Ülikoolis (1976–1980) ning Syracuse'i Ülikoolis (1980–1992). Ta õpetas 50 aastat, aastal 1992 läks pensionile ning pälvis emeriitprofessori aunimetuse.

Alston tegeles analüütilise filosoofia ja epistemoloogiaga. 

Karjääri aktiivsemal perioodil oli Alston American Philosophical Associationi, Society for Philosophy and Psychology ja Society of Christian Philosophersi president. Alston on tuntud tööde poolest keelefilosoofias, epistemoloogias, metafüüsikas ja religioonifilosoofias.

Isiklikku 
Alstonil oli abikaasa Valerie, tütar Ellen (John) Danelly, lapselapsed Patrick ja Anna Donnelly ning kasulapsed Marsha (Gary) Dysert, James (Nancy) ja Kathleen (Blair).  

Ta suri 2009. aasta septembris Jamesville’i hoolduskodus 87-aastasena.

Bibliograafia 
 "Beyond "Justification": Dimensions Of Epistemic Evaluation", Ithaca, NY: Cornell University Press, 2005.    
 "A Sensible Metaphysical Realism (The Aquinas Lecture, 2001)", Milwaukee, WI: Marquette University Press, 2001.    
 "Illocutionary Acts and Sentence Meaning", Ithaca, NY: Cornell University Press, 2000.    
 "A Realist Conception of Truth", Ithaca, NY: Cornell University Press, 1996.    
 "Epistemic Justification: Essays in the Theory of Knowledge", Ithaca, NY: Cornell University Press, 1996.    
 "The Reliability of Sense Perception", Ithaca, NY: Cornell University Press, 1993.    
 "Perceiving God: The Epistemology of Religious Experience", Ithaca, NY: Cornell University Press, 1991.    
 "Divine Nature and Human Language: Essays in Philosophical Theology". Ithaca, NY: Cornell University Press, 1989.  
 "Philosophy of Language", Englewood Cliffs, Prentice Hall, 1964

Viited 

Ameerika Ühendriikide filosoofid
Sündinud 1921
Surnud 2009
Wolseley

Wolseley on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas.

Asula rajati 1875. aastal raudteejaamana, mille nimi oli Ceres Road Station. Praeguse nime sai Wolseley 1910. aastal Natali asumaa kuberneri Garnet Wolseley järgi.

2011. aasta rahvaloenduse andmetel oli Wolseley elanikest värvilisi 73,9%, mustanahalisi aafriklasi 16,0%, valgeid 8,0%, India või Aasia päritolu inimesi 0,3% ja teisi 1,8%. Afrikaani keelt pidas emakeeleks 84,0% inimesi, koosa keelt 8,9%, sotho keelt 3,3%, inglise keelt 1,6% ja teisi 2,2%.

Viited

Lääne-Kapimaa provintsi linnad
Marikana

Marikana (varem Rooikoppies) on linn Lõuna-Aafrika Vabariigis Loodeprovintsis Bojanala Platinumi ringkonnas Rustenburgi vallas.

Linn on asutatud 1870. aastal. 1970. aastatel algas piirkonnas plaatina kaevandamine.

2011. aasta rahvaloenduse andmetel oli Marikana elanikest mustanahalisi aafriklasi 98,35%, valgeid 0,86%, India või Aasia päritolu inimesi 0,46%, värvilisi 0,14% ja teisi 0,20%. Koosa keelt pidas emakeeleks 29,99% inimesi, tsvana keelt 19,66%, tsonga keelt 18,07%, sotho keelt 14,41%, pedi keelt 4,21%, suulu keelt 4,21%, svaasi keelt 1,99%, inglise keelt 1,94% ja afrikaani keelt 1,28%.

Viited

Loodeprovintsi (LAV) linnad
Vasilis Kostakis

Vasilis Kostakis (sündinud 23. veebruaril 1985) on Kreeka päritolu majandusteadlane.

Ta on Tallinna Tehnikaülikooli professor, kes uurib tulevikutöö teemasid.

Haridus
Bakalaureusekraadi omandas ta Makedoonia Ülikoolis Kreekas 2002–2006 ning magistrikraadid Amsterdami Ülikoolis 2007–2009 ja Tallinna Tehnikaülikoolis 2008–2009. 2009. aastal TTÜs kaitstud magistritöö teemaks oli "Towards Open Source Democracy: The Emergence of Wikipolitics" ning selle juhendajad olid Wolfgang Drechsler ja Rainer Kattel. Doktorantuuri läbis Kostakis aastatel 2009–2011 Tallinna Tehnikaülikoolis, kus kaitses Drechsleri juhendamisel doktoriväitekirja teemal "The Political Economy of Information Production in the Social Web: Towards a 'Partner State Approach'".

Teenistuskäik
2011. aastal asus ta tööle Ragnar Nurkse innovatsiooni ja valitsemise instituudis. Algul grandi täitjana (2011), siis teadurina (2012–2014) ja vanemteadurina (2015–2018). Aastast 2018 on ta Ragnar Nurkse innovatsiooni ja valitsemise instituudi sihtrahastusega professor.

2017. aasta sügisest töötab ta ka õppejõuna USAs Harvardi Ülikooli Berkman Kleini interneti ja ühiskonna uurimiskeskuses ning 2018. aasta sügisest on külalisteadur ETH Zürichis ja külalisprofessor Barcelona Autonoomses Ülikoolis.

2018. aastal sai Kostakis Euroopa Teadusnõukogust 1,1 miljoni euro suuruse uurimistoetuse nelja-aastaseks teadusprojektiks "Cosmolocalism", mille käigus uuritakse tuleviku tööd automatiseerimise ajastul ja selle järgselt.

Viited

Välislingid 
 Koduleht
 Vasilis Kostakis ETIS
 "Vasilis Kostakise tulevikutöö valem: disaini globaalselt, tooda lokaalselt" Tallinna Tehnikaülikooli veebileht, 31. oktoober 2018
 "Professor: maailm vajab kapitalismi kõrvale uut sorti majandusmudelit" ERR Novaator, 11. detsember 2018

Tallinna Tehnikaülikooli professorid
Sündinud 1985
Vosmoi Kanal

Vosmoi Kanal on meelelahutuslik Valgevene telekanal.

Kanali eetris on dokumentaalfilmid, analüütilised saated, intervjuud tuntud muusikute ja näitlejatega, kulinaariasaated, uudised, hommikused meelelahutussaated jne.

Telekanal on venekeelne.

Telekanalid
Valgevene
Tremadog

Tremadog (vanasti ka Tremadoc) on küla Suurbritannias Walesis Gwyneddi tervikomavalitsuses Porthmadogi piirkonnas. Tremadogis on algkool.

Küla järgi on oma nime saanud Tremadoci lade.

Küla rajas William Madocks, kes ostis sealsed maad aastal 1798. Aastal 1811 rajas ta sinna küla, mis on sellest ajast peale säilinud praktiliselt muutumatul kujul. Tremadog rajati range planeeringu järgi, asula juurde asutati ka ketrusvabrik, mille asemele hiljem rajati aga parkimistöökoda. Enamik küla hooneid on rajatud ühtse projekti järgi, ent selle juures asuvad ka mitmed villad. Aastal 1815 avati küla Glaslyni jõega ühendav kanal, mis on tänapäeval aga kuivaks jäänud ja kasutusel teena. Madocks rajas külla ka anglikaani kiriku ja metodisti kabeli. 

Aastal 1872 toimus seal eisteddfod.

Tuntud elanikke
T. E. Lawrence – ehk Araabia Lawrence
Eric Jones – Walesi alpinist
Mason Ryan – Walesi maadleja
Percy Bysshe Shelley – Inglise luuletaja
William Madocks – Briti poliitik
Rhys Meirion – Walesi laulja

Viited

Välislingid

Walesi asulad
Eren Derdiyok

Eren Derdiyok (sündinud 12. juunil 1988 Baselis) on Šveitsi jalgpallur, kes mängib ründajana Türgi kõrgliiga klubis Göztepe ja Šveitsi jalgpallikoondises.

Derdiyok sündis Türgi kurdi päritolu peres. Tal on samuti Türgi kodakondsus.

Ta alustas karjääri 2004. aastal kodumaal Old Boysis. 2006. aastal liitus ta Šveitsi kõrgliiga klubiga FC Basel. Hooajal 2007–08 tuli ta klubiga nii Šveitsi meistriks kui võitis ka Šveitsi karika.

2009. aastal siirdus ta Saksamaale, kus mängis järgmised viis hooaega. Neist kolm esimest ja viimase veetis ta Leverkuseni Bayeris ning hooaja 2012–13 Hoffenheimis. Kõige edukam hooaeg Saksamaal oli esimene, 2009–10, kui ta lõi Leverkuseni Bayeri särgis Bundesligas 12 väravat.

2015. aastal liitus ta Türgi kõrgliiga klubiga Kasımpaşa. Väga edukaks kujunes hooaeg 2015–16, kui ta lõi Türgi kõrgliigas 13 väravat.

2016. aasta augustis sõlmis ta kolmeaastase lepingu teise Türgi kõrgliiga klubi, Galatasarayga. Hooaegadel 2017–2018 ja 2018/2019 tuli ta klubiga Türgi meistriks. 2019. aastal jätkas Türgi kõrgliigas karjääri Göztepe meeskonnas.

Debüüdi Šveitsi jalgpallikoondises tegi Derdiyok 6. veebruaril 2008 mängus Inglismaa vastu, lüües selles mängus ka oma esimese värava. Samal aastal valiti ta Šveitsi koondisse Euroopa meistrivõistlusteks. Ta oli 19-aastasena turniiri noorim mängija. Ta on kuulunud Šveitsi koondisse veel ka 2010. aasta maailmameistrivõistlustel ja 2016. aasta Euroopa meistrivõistlustel.

Saavutused 
Basel
Šveitsi Super League: 2007–08
Šveitsi karikas: 2007–08
Galatasaray
Süper Lig: 2017–18, 2018–19
Türkiye Kupası: 2018–19
Süper Kupa: 2016

Viited 

Šveitsi jalgpallurid
FC Baseli jalgpallurid
Leverkuseni Bayeri mängijad
TSG 1899 Hoffenheimi jalgpallurid
Galatasaray SK mängijad
Bundesliga mängijad
Sündinud 1988
Alfred Korba

Alfred Korba (3. september 1925 – 4. september 2005) oli eesti kirjastustegelane.

1939. aastal lõpetas ta Tallinna 17. Algkooli. 1946. aastal lõpetas Tallinna Elektromehaanikatehnikumi masinaehitusosakonna. 1955. aastal lõpetas ta Tallinna Polütehnilise Instituudi mehaanikateaduskonna masinaehitustehnoloogia, metallilõikepinkide ja -instrumendite eriala.

Ta oli pikka aega kirjastuse Valgus tootmisalase kirjanduse toimetuse juhataja.

Ta on maetud Tallinna Metsakalmistule.

Tunnustused
1980 Eesti NSV teeneline kultuuritegelane

Viited

Välislingid
Alfred Korba 50. Sirp ja Vasar, 14. märts 1975

Eesti kirjastustegelased
Eesti NSV teenelised kultuuritegelased
Tallinna Tehnikaülikooli vilistlased
Metsakalmistule maetud
Sündinud 1925
Surnud 2005
Raphaël Guerreiro

Raphaël Adelino José Guerreiro (sündinud 22. detsembril 1993 Le Blanc-Mesnilis) on Portugali jalgpallur. Ta mängib vasakkaitsja või poolkaitsja positsioonil Bundesliga klubis Dortmundi Borussia ja Portugali jalgpallikoondises.

Guerreiro sündis Prantsusmaal portugallasest isa ja prantslannast ema lapsena. Ta alustas klubikarjääri Prantsusmaal. 2008. aastal liitus ta Caeniga. 2012. aastal pääses ta esmakordselt klubi põhimeeskonda. Hooajal 2012–13 pidas ta klubi meeskonnas Prantsusmaa esiliigas 38 mängu ja lõi ühe värava ning valiti samal hooajal liiga sümboolsesse koosseisu.

2013. aasta juunis sõlmis ta nelja aasta pikkuse lepingu Prantsusmaa kõrgliiga klubiga Lorient. Debüüdi Prantsusmaa kõrgliigas tegi ta 10. augustil mängus Lille'i vastu. Esimese värava lõi ta liigas sama aasta 1. novembril mängus Paris Saint-Germaini vastu.

2016. aasta juunis sõlmis ta nelja-aastase lepingu Dortmundi Borussiaga. Arvatav üleminekusumma oli 12 miljonit eurot. Debüüdi Bundesligas tegi ta 27. augustil mängus Mainzi vastu. Esimese värava lõi ta liigas sama aasta 20. septembril mängus Wolfsburgi vastu.

Koondisekarjäär 
Debüüdi Portugali jalgpallikoondises tegi ta 14. novembril 2014 sõprusmängus Armeenia vastu. Neli päeva hiljem lõi ta sõprusmängus Argentina vastu mängu viimasel minutil Portugali võiduvärava.

2015. aastal sai ta Portugali kuni 21-aastaste koondisega omavanuste Euroopa meistrivõistlustel hõbemedali. Guerreiro oli üks viiest Portugali mängijast, kes valiti turniiri sümboolsesse koosseisu.

2016. aastal tuli ta Portugali koondisega Euroopa meistriks. Guerreiro valiti turniiri sümboolsesse koosseisu.

Ta on kuulunud Portugali koondisse veel ka 2017. aasta FIFA konföderatsioonide karikaturniiril ja 2018. aasta maailmameistrivõistlustel.

Saavutused 
Dortmundi Borussia 
DFB-Pokal: 2016–17
DFL-Supercup: 2019

Viited

Välislingid 

Portugali jalgpallurid
SM Caeni jalgpallurid
FC Lorienti jalgpallurid
Dortmundi Borussia mängijad
Ligue 1 mängijad
Bundesliga mängijad
Sündinud 1993